Ang Dapat Mong Malaman Tungkol sa Pagsusuri 


ng TB sa Balat
 

Sa pamamagitan ng pagpapasuri at pagpapagamot para 

sa tuberkulosis (tuberculosis, TB) ay mapoprotektahan mo 

ang iyong sarili, ang iyong pamilya at mga kaibigan, at ang 

iyong komunidad. May dalawang uri ng pagsusuri para sa 

impeksyon ng TB: ang pagsusuri ng TB sa dugo at pagsusuri 

ng TB sa balat. Ang dokumentong ito ng katotohanan ay 

nagbibigay ng impormasyon tungkol sa pagsusuri ng TB 

sa balat. 

Pagsusuri ng TB sa Balat 

Ang pagsusuri ng TB sa Balat, na kilala rin bilang tuberculin 

skin test, ay maaaring gamitin upang malaman kung 

impektado ka ng mga mikrobyo ng TB. Ang manggagawa 

sa pangangalagang pangkalusugan ay gagamit ng isang 

maliit na karayom at magtuturok ng kaunting pansubok na 

likido (tinatawag na tuberculin) sa balat sa ibabang bahagi 

ng iyong braso. 

Pagkatapos na Sumailalim Pagsusuri ng TB sa Balat 

Pagkatapos ng pagsusuri, kailangang iwasan mo ang 

paggamit ng mga bendahe, ang paglalagay ng losyon, 

o ang pagkamot sa lugar na sinuri sapagkat maaari itong

makaapekto sa mga resulta. Maaari mong hugasan ng 

tubig ang lugar na tinurukan, subalit huwag punasan o 

kuskusin. Kung ang paligid nito ay mangati, lagyan ito 

ng yelo o malamig na tela. 

Bakterya ng 

Tuberkulosis

Pagkatapos ng 2 o 3 araw, dapat kang bumalik para basahin ng 

manggagawa sa pangangalagang pangkalusugan ang pagsusuri sa 

iyong balat. Maaaring magkaroon ka ng pamamaga o ng isang bukol 

kung saan itinurok ang likidong pansubok. Susukatin ng manggagawa 

sa pangangalagang pangkalusugan ang bukol o ang pamamaga na ito 

at sasabihin sa iyo kung ang iyong reaksyon sa pagsusuri ay positibo 

o negatibo.

Kung hindi ka makakabalik sa loob nang 2 hanggang 3 araw, 

kakailanganing ulitin muli ang pagsusuri sa balat. 

Bumalik upang mabasa ang pagsusuri sa iyong balat 

Petsa: 

Oras: 

Lokasyon: 

Ang mga mikrobyo ay kumakalat sa 

pamamagitan ng hangin mula sa 

isang tao patungo sa isa pa. Maaaring 

mahawa ng TB ang sinuman. Ang 

mga mikrobyo ng TB ay karaniwang 

umaatake sa mga baga subalit 

maaaring lumipat sa anumang bahagi 

ng iyong katawan. 

Ang bakterya na responsable sa 

pagkakaroon ng TB ay maaaring 

mamuhay sa katawan sa loob 

nang maraming tao nang walang 

mga sintomas. Tinatawag itong 

impeksyong latent na TB o hindi 

aktibong TB. Ang mga taong may 

hindi aktibong TB ay walang mga 

palatandaan at sintomas ng sakit na 

aktibong TB at hindi nila maikakalat 

ang bakterya ng TB sa iba. 

Kung hindi magagamot, ang hindi 

aktibong TB ay maaaring maging 

aktibong sakit na TB anumang oras 

at magdulot sa iyo ng sakit. Kung 

hindi magagamot nang maayos, 

ang sakit na aktibong TB ay 

maaaring makamatay. 

Publication Number 301330 CS 339493-B (Tagalog (Philippines)) August 07, 2023
Kung ang pagsusuri sa iyong 

balat ay POSITIBO: 

• May mga mikrobyo ng TB sa iyong katawan.

• Ang pagsusuri ay hindi nagsasabi kung mayroon

ka bang sakit na hindi aktibo o aktibong TB.

Kakailanganin mo ang iba pang mga pagsusuri, tulad

ng isang eksaminasyong pisikal, x-ray sa dibdib, at

gawaing panglaboratoryo upang malaman kung ikaw

ay mayroong sakit na aktibong TB.

• Kapag sa pagsusuri ay makikitang positibo ka sa TB,

palagi kang magkakaroon ng positibong pagsusuri

sa balat kahit pa nakumpleto mo na ang paggagamot

ng TB. Humingi sa iyong doktor ng isang nakasulat

na rekord ng iyong positibong resulta ng pagsusuri

sa balat. Makakatulong ito kung hihingin sa iyo sa

hinaharap na magkaroon ng isa pang pagsusuri.

Kung ang pagususuri ng TB sa 

iyong balat ay NEGATIBO: 

• Walang reaksyon ang katawan mo sa pagsusuri. Maaaring

wala kang sakit na hindi aktibo o aktibong TB.

• Maaaring kailanganin mo ang iba pang mga pagsusuri kung: 

» May mga sintomas ka ng sakit na aktibong TB,

tulad ng pag-ubo, pananakit ng dibdib, lagnat, 

pagbaba ng timbang, o pagkapagod. 

» Mayroon kang impeksyong HIV. 

» Kamakailan ka lamang nalantad sa mga mikrobyo 

ng TB. Maaaring kailanganin mo ng pangalawang 

pagsusuri sa balat 8 hanggang 10 linggo pagkatapos 

ng huling pakikisalamuha mo sa taong may sakit 

na aktibong TB. Ito ay dahil maaaring tumagal nang 

ilang linggo pagkatapos ng impeksyon bago may 

reaksyon ang iyong immune system sa pagsusuri 

ng TB sa balat. Kung nagatibo ang reaksyon mo 

sa pangalawang pagsusuri, malamang na wala 

kang sakit na hindi aktibo o aktibong TB. 

Tumanggap Ka Ba Ng Bakunang Bacille Calmette-Guérin (BCG)? 

Ang BCG ay isang bakuna para sa TB. Ang bakunang ito ay hindi malawakang ginagamit sa Estados 

Unidos. Maraming tao na ipinanganak sa labas ng Estados Unidos ang nakatanggap ng bakuna sa TB 

na BCG. 

Madalas itong ibinibigay sa mga sanggol at maliliit na bata sa ibang mga bansa na mas karaniwan ang 

TB. Pinoprotektahan nito ang mga bata sa mga bansang iyon mula sa pagkaroon ng malubhang anyo 

ng sakit na aktibong TB, tulad ng meningitis na TB. Nawawala ang proteksyon sa TB habang tumatanda 

ang mga tao. 

Hayaan ang iyong manggagawang pangkalusugan na malaman kung dati ka nang nabakunahan 

gamit ang bakunang BCG TB. 

Sa ilang tao, ang bakuna sa TB na BCG ay maaaring maging sanhi ng positibong pagsusuri ng TB sa balat kahit pa hindi sila impektado 

ng mga mikrobyo ng TB. Hindi tulad ng pagsubok ng TB sa balat, ang mga pagsusuri ng TB sa dugo ay hindi apektado ng naunang 

pagbabakuna sa BCG. Samakatuwid, ang mga pagsusuri ng TB sa dugo ang mas gustong pagsusuri para sa mga taong nakatanggap 

na ng bakunang BCG. 

Magagamot ang TB 

Kung mayroon kang hindi aktibong TB, makakagamit ka ng gamot upang mapigilan ang 

paglala ng sakit na aktibong TB kahit pa wala kang nararamdamang sakit. 

Ang mga mikrobyo sa TB ay maaring mabuhay sa iyong katawan sa loob ng maraming taon 

nang hindi nagdudulot ng mga sintomas. Kung hindi magagamot, ang hindi aktibong TB ay 

maaaring maging sakit na aktibong TB at magkakasakit ka. 

Kung nakita na mayroon kang sakit na aktibong TB, kakailanganing gamitin mo at tapusin ang 

lahat mong gamot sa TB. Ito ay upang matulungan ka na mas bumuti ang iyong pakiramdam at 

mapigilang magkasakit ang iba pang mga tao.